ΓΡΑΠΤΗ ΕΡΩΤΗΣΗ E-0395/98 υποβολή: Daniela Raschhofer (NI) προς την Επιτροπή (24 Φεβρουαρίου 1998)

Θέμα: Επιπτώσεις της Ατζέντα 2000 στην υφισταμένη Κοινότητα των 15

Στο πλαίσιο της παρουσίασης της Ατζέντα 2000 εξετάστηκαν εκτεταμένα τα πλεονεκτήματα και τα μειονεκτήματα της προς ανατολάς διευρύνσεως στις υποψήφιες για προσχώρηση χώρες. Εν προκειμένω έτυχε πολύ περιορισμένης προσοχής το ζήτημα, όσον αφορά τις επιπτώσεις της προς ανατολάς δευρύνσεως στην υφισταμένη Κοινότητα των 15.

Υπάρχουν ερευνητικές εκθέσεις, οι οποίες αντιμετωπίζουν το ζήτημα της επίπτωσης της προς ανατολάς διευρύνσεως στην υφισταμένη Κοινότητα των 15;

Εάν ναι, πού μπορεί να λάβει κανείς γνώση αυτών των εκθέσεων και ποιός πραγματοποίησε τις έρευνες;

Ζητήθηκε η πραγματοποίηση ερευνών, οι οποίες λαμβάνουν υπόψη την ιδιαίτερη κατάσταση της Αυστρίας ως της χώρας με τα μεγαλύτερα εξωτερικά σύνορα προς τα υποψήφια να προσχωρήσουν στο μέλλον κράτη;

Εξετάστηκε, ποιές επιπτώσειες έχει η προς ανατολάς διεύρυνση στην κατάσταση της αγοράς εργασίας στην Κοινότητα των 15 και στην Αυστρία ιδιαίτερα στις παραμεθόριες περιοχές και αν ναι, πού μπορεί κανείς να λάβει γνώση των αποτελεσμάτων;

Ερευνήθηκε, ποιές επιπτώσεις έχει η προς ανατολάς διεύρυνση στην εξέλιξη των αμοιβών στην Κοινότητα των 15 και στην Αυστρία, ιδιαίτερα στην παραμεθόριο περιοχή, και εάν ναι, πού μπορεί κανείς να λάβει γνώση των αποτελεσμάτων;

Εξετάστηκε, ποά επίπτωση έχει η προς ανατολάς διεύρυνση σε σχέση με τα μεταναστευτικά ρεύματα στην Κοινότητα των 15 και εάν ναι, πού μπορεί κανείς να λάβει γνώση των αποτελεσμάτων της εξέτασης;

Εξετάστηκε, πόσοι πολίτες από τις υποψήφιες προς ένταξη χώρες θα αναζητήσουν εργασία στην Κοινότητα των 15, στην Αυστρία και ιδιαίτερα στις παραμεθόριες περιοχές και πόσοι από αυτούς θέλουν να εγκατασταθούν, και εάν ναι, πού μπορεί να λάβει κανείς γνώση των αποτελεσμάτων της έρευνας;

Εξετάστηκε, ποιά επίπτωση έχει η προς ανατολάς διεύρυνση στους επιμέρους κλάδους της οικονομίας στην Κοινότητα των 15, στην Αυστρία και ιδιαίτερα στην παραμεθόριο περιοχή, και εάν ναι, πού μπορεί να λάβει κανείς γνώση των αποτελεσμάτων;

Εξετάστηκε ποιά επίπτωση θα έχει η προς ανατολάς διεύρυνση στην εσωτερική ασφάλεια της Κοινότητας και της Αυστρίας, και εάν ναι, πού μπορεί να λάβει κανείς γνώση των αποτελεσμάτων;

Εάν δεν έχει ζητηθεί η πραγματοποίηση ερευνών για τα επιμέρους σημεία, γιατί δεν ζητήθηκε η πραγματοποίηση ερευνών;

Απάντηση του κ. Van den Broek εξ ονόματος της Επιτροπής (19 Μαρτίου 1998)

Η Επιτροπή, κατά την προετοιμασία των προτάσεών της του «Προγράμματος Δράσης 2000 ((COM(97)2000 τελικό. ))» καθώς και στο πρόσφατο προκαταρκτικό έργο για τη διεύρυνση, αξιολόγησε με προσοχή μεγάλο αριθμό μελετών που ερευνούσαν τις διάφορες ενδεχόμενες επιπτώσεις της διεύρυνσης για την Κοινότητα. Αυτός συμπεριλαμβάνει την έρευνα που ανέλαβαν πολύ γνωστά ινστιτούτα της Αυστρίας, όπως το WIFO, το WIIW και το IHS, η οποία συγκλίνει, στα μακροπρόθεσμα επωφελή αποτελέσματα για την αυστριακή οικονομία σαν συνέπεια της προσχώρησης χωρών στις οποίες έχει προχωρήσει πολύ η μεταρρύθμιση.

Η ανάλυση της Επιτροπής για τον αντίκτυπο της διεύρυνσης στην Κοινότητα και οι πολιτικές της έχουν δημοσιευθεί και έχουν υποβληθεί στο Κοινοβούλιο και στο Συμβούλιο σαν ένα αναπόσπαστο τμήμα του Προγράμματος Δράσης 2000 (τόμος ΙΙ).

Οι επιπτώσεις στις περιφερειακές δομές, στην αγορά εργασίας και σε διάφορους τομείς που ανέφερε το Αξιότιμο Μέλος του Κοινοβουλίου έχουν εξεταστεί λεπτομερώς στην προαναφερθείσα ανακοίνωση της Επιτροπής.

Όσον αφορά τις επιπτώσεις στις συνοριακές περιοχές της Αυστρίας, το Αξιότιμο Μέλος του Κοινοβουλίου παραπέμπεται στην απάντηση που έδωσε η Επιτροπή στην γραπτή ερώτηση Ρ-293/98 του κ. Swoboda ((ΕΕ C 223 της 17.7.1998 σελ. 159. ))